cyanic-selkie/wikianc huggingface dataset:
Salma Hayek
Karriere i Hollywood
I 1991 flyttet Hayek til Los Angeles for å studere til skuespiller, med håp om å få en rolle i en hollywoodfilm. Robert Rodriguez og hans produsentkone Elizabeth Avellan ga henne raskt en stor rolle mot Antonio Banderas i filmen Desperado, en rolle som vakte oppsikt i Hollywood.
Hayek fikk senere en rolle i From Dusk Till Dawn, en film som også ble produsert av Rodriguez. Selv om hennes vampyrrolle mot George Clooney og Quentin Tarantino var liten, var det en bemerkelsesverdig opptreden. Hayek fortsatte sin karriere både i kommersielle og kunstneriske filmer. En av hennes følgende suksesser var Wild Wild West (1999), hvor hun spilte mot Will Smith, Kevin Kline og Kenneth Branagh.
I 2002 ble Frida, co-produsert av Hayek selv, lansert. Hayek hadde tittelrollen, og Alfred Molina spilte hennes utro ektemann Diego Rivera. Denne rollen gjorde at Hayek ble nominert til Oscar samme år.
Annet
Hayek snakker spansk, engelsk, arabisk og portugisisk. Hun giftet seg 14. februar 2009 med den franske forretningsmannen François-Henri Pinault. De har datteren Valentina Paloma Pinault (født 2007) sammen.
Hayek ble i 2011 utnevnt til ridder av den franske Æreslegionen.
Kazuya Yoshioka
Kazuya Yoshioka (japansk: 吉岡 和也, Yoshioka Kazuya) (født 9. september 1978 i Otaru) er en japansk skihopper som representerer Tsuchiya Home Ski Team.
Han debuterte i verdenscupen med 41.-plass (av 54 deltakere) i normalbakken i Sapporo 21. januar 1995. Samme år var han på det japanske laget som tok bronsemedaljer i lagkonkurransen i junior-VM i Gällivare. Hans beste sammenlagtplassering i verdenscupen er 13.-plass i 1998/99. Samme sesong ble han nummer 6 sammenlagt i den tysk-østerrikske hoppuka; han ble nummer 9 i 1997/98. Hans beste individuelle plassering i enkeltrenn i verdenscupen er 3.-plass i Park City 20. januar 2001. Han har to ganger vært på det japanske laget som har vunnet lagkonkurranser i verdenscupen, i Willingen 20. januar 1999 og i Park City 19. januar 2001.
I VM i skiflyging i Oberstdorf i 1998 ble han nummer 19. I VM i Lahtis i 2001 ble han nummer 19 i normalbakken, 20 i storbakken og var på det japanske laget som ble nummer 4 i lagkonkurransen i storbakken. Han vant storbakkerennet under de asiatiske vinterlekene i Almaty i 2011, og var også på det japanske laget som vant lagkonkurransen. I normalbakken ble han nummer 2.
Borge (Østfold)
Borge er en kommunedel i Fredrikstad kommune i Viken fylke og utgjør det meste av kommunens areal øst for Glomma. Den var tidligere et et prestegjeld og en kommune, opprettet som Borge formannskapsdistrikt i 1837 og var frem til 1994 en selvstendig kommune, med Sellebakk som administrativt sentrum. Borge er nå et kirkesogn i Fredrikstad domprosti.
Flere ganger har deler av det opprinnelige formannskapsdistriktet blitt splittet opp, 1. januar 1910 ble Torsnes skilt ut som egen kommune, etter fradelingen hadde Borge 1 538 innbyggere. I 1951 ble et område med 53 innbyggere overført til Fredrikstad. 1. januar 1964 ble eiendommene Gansrød og Ulfeng med 30 innbyggere samt deler av Torsnes kommune en del av Fredrikstad. Den siste sammenslåingen fant sted 1. januar 1994, da Borge, med 11 959 innbyggere og areal på 76 km², ble slått sammen med kommunene Kråkerøy, Onsøy, Rolvsøy og Fredrikstad til storkommunen Fredrikstad. Kommunesenteret var Sellebakk.
Forut for den siste sammenslåingen var det folkeavstemning om hvorvidt Borge skulle deles mellom Fredrikstad og Sarpsborg. Befolkningen i nordre Borge fikk valget mellom å tilhøre Fredrikstad eller Sarpsborg. Flertallet stemte for tilhørighet til Fredrikstad. Borge er mest kjent for å være fødestedet til polfareren/oppdageren Roald Amundsen. I dag står det en byste over Amundsen ved Tollbodbrygga i bydelen Cicignon i Fredrikstad. Det står også en bauta over Amundsen i en liten park i enden av Roald Amundsens gate i Sarpsborg sentrum. Også den kjente gitaristen Robert Uno Normann kom fra Borge.
Butiá
Butiá er en kommune i delstaten Rio Grande do Sul i sørregionen av Brasil.
August Pieper (teolog)
August Pieper (født 14. mars 1866 i Eversberg, idag en bydel av Meschede, død 25. september 1942 i Paderborn) var en tysk katolsk teolog og sosialpolitiker som representerte Deutsche Zentrumspartei. Pieper var også formann i Volksverein für das katholische Deutschland.
Roland SCC-1
Roland SCC-1 (Sound Canvas Card 1) kombinerer et MPU-401-grensesnitt og den General MIDI-kompatible tonegeneratoren fra Roland SC-55 på et enkelt 8-bits ISA-kort.
Norwich Union
Norwich Union er et forsikringsselskap i Storbritannia. De er de største innenfor livsforsikring i landet i tillegg til en stærk posisjon innenfor bil- og båtforsikring. Norwich Union er en del av Aviva-gruppen, og ble laget av en fusjon mellom Norwich Union og CGU plc i 2000. Aviva fremstår fortsatt i Storbritannia som Norwich Union. Norwich Union er nå den største sponsoren av UK Athletics og Norwich City F.C..
Den 29. april 2008 meldte Aviva at navnet Norwich Union ville forsvinne i over en toårs-periode, på grunnlag av ett merke, Aviva, ville gi et mer «globalt inntrykk».
After a Visit in the Greenhouse of Dreams
After a Visit in the Greenhouse of Dreams er et musikkalbum med Birgitte Grimstad, utgitt i 1991.
Matteo Galvan
Matteo Galvan (født 24. august 1988 i Vicenza) er en italiensk sprinter, som hovedsakelig konkurrerer på 200 og 400 meter. Han begynte med friidrett i 2004, og hans største meritt hittil er stafettgull ved innendørs-EM i 2009.
Junior
Galvan ble italiensk ungdomsmester på 200 meter i 2005, og vant bronse på 200 meter ved ungdoms-VM i friidret 2005 i Marrakech, med tiden 21,14, som var ny personlig rekord. Ved junior-VM i friidrett 2006 ble han tatt ut på det italienske laget. Her nådde han finalen på 200 meter, men ble diskvalifisert. Marek Niit vant gull i denne øvelsen. Han deltok også på 4 x 100 meter stafett, men det italienske laget løp på 41,59 og nådde ikke finalen. De andre på laget var Gavino Giacomo Dettori, Giuseppe Aita og Alessandro Berdini. Han løp på ny personlig rekord på både 100 og 200 meter i juli 2006, med hhv. 10,54 og 20,87.
Ved U23-EM i friidrett 2009 vant han sølv på 4 x 400 meter stafett, sammen Marco Vistalli, Isalbet Juarez og Domenico Fontana. Individuelt kom han på fjerdeplass, med ny personlig rekord på 20,62, kun et hundredels sekund bak Igor Bodrov som vant bronse.
Walter Scott Jr. kraftverk
Walter Scott Jr. kraftverk (engelsk: Walter Scott Jr. Energy Center, også kalt Council Bluffs kraftverk) er et kullkraftverk ved byen Council Bluffs i Pottawattamie County i delstaten Iowa i USA. Det har en installert produksjonskapasitet på 1 648,3 MW, fordelt på 2 blokker / turbiner på 725,8 og 922,5 MW, og er per 2022 delstatens største termiske kraftverk målt etter installert kapasitet. Anlegget drives av selskapet MidAmerican Energy Co.
Matteo Galvan
Senior
Ved EM i friidrett innendørs 2009 deltok han på 400 meter, der han kom på sjette- og sisteplass i finalen med tiden 48,23. Johan Wissman vant gullet. Bedre gikk det på 4 x 400 meter stafett, her vant Italia gull med Jacopo Marin, Matteo Galvan, Domenico Rao og Claudio Licciardello på laget. Senere i sesongen fikk han sølv på 200 meter ved Middelhavslekene 2009, bak Amr Ibrahim. Han ble også italiensk mester på 400 meter i 2009, med tiden 10,38, ny personlig rekord.
Walter Scott Jr. kraftverk
Anlegget ble påbegynt i 1954 med en blokk på 49 MW, som i 1958 ble supplert med en blokk på 81,6 MW. Disse to blokkene ble begge lagt ned i 2015. Den første av de nåværende to turbinblokkene sto ferdig i 1978 og har en kapasitet på 725,8 MW, mens den andre på 922,5 MW sto ferdig i 2007. Brenselkilden er sub-bitumenøst kull fra Wyoming.
Matteo Galvan
Senior
Galvan deltok ved EM i friidrett 2010 i Barcelona, der han løp på 20,96 i kvalifiseringen, og gikk ikke videre fra kvalifiseringsheatet. Han vant noe overraskende 100 meter ved det italienske mesterskapet i friidrett i 2011, en øvelse som ikke er hans spesialitet. Han løp på tiden 10,38, som var ny personlig rekord. Med denne seieren ble han den andre italienske utøveren gjennom tidene som har blitt italiensk mester på alle tre distansene 100, 200 og 400 meter. Ved Lag-EM i friidrett 2011 (Super League) fikk han to 5. plasser; på 200 meter og på 4 x 400 meter stafett.
Walter Scott Jr. kraftverk
Anleggets CO2-utslipp var 5,7861 mill. tonn i 2006, og 11,9695 mill. tonn i 2008.
Game Boy Advance SP
Game Boy Advance SP (forkortet til GBASP) er en forbedret versjon av Game Boy Advance, og ble lansert i 2003. Game Boy Advance SP er like kraftig som Game Boy Advance, men har fått en rekke nye funksjoner og forbedringer. SP står for «Special».
Humppa
Humppa er en slags musikk fra Finland. Den er beslektet med jazz og veldig rask foxtrot, og spilles i 2/4 takt, vanligvis i tempoet på 250 til 280 slag per minutt.
Solheimsdalen
Solheimsdalen er et dalføre i Sunnfjord kommune. Dalen ligger mellom Lisjehesten og Heilefjellet i sør og Fauskevarden i nordøst. Elva som renner gjennom dalen bringer vann fra sørhellingene til Fauskevarden og tilgrensende fjell og renner ut i Førdefjorden ved Ervik.
Sammen med grendene Fauske, Bjørkedal, Friborg, Mulen og Heilevang utgjør Solheimsdalen skolekrinsen Karstad krins. Skolen ligger ved Karstadvatnet i Solheimsdalen. Området hørte til Naustdal kommune, men ble overført til Førde kommune ved kommuneregulering i 1965. Fra 2020 ble Førde en del av storkommunen Sunnfjord.
Imrama
Imrama er debutalbumet til det irske black metal bandet Primordial. I 2000 ble albumet gjennutgitt av Hammerheart Records med to bonusspor (*).
Wessex-kulturen
Wessex-kulturen er det navnet som er blitt gitt til en dominerende og aristokratisk kultur i sørlige England i løpet av bronsealderen som etterfulgte Traktbegerkulturen i det samme området. Kulturen var nært forbundet til høygravkulturen. Wessex-kulturen må ikke sammenblandes med det senere saksiske kongedømmet Wessex.
Utforskning og levninger
Kulturen var aktiv i løpet av eldste halvdel 2000-tallet f.Kr. Kjennskapet til Wessex-folket kommer fra deres begravelsesskikker ettersom det ikke er funnet noen arkeologiske spor etter noen bosetning. Wessex-folket begravde alltid sine døde med rike gravgaver, i begynnelsen ble de lagt ukremert i en gravhaug, men gikk siden over til kremering i keramikkurner. Bronse var i utstrakt bruk med tinninnholdet på opptil 17 %. Tinn ble utvunnet fra Cornwall.
Det var Traktbegerkulturen som innførte bruk av metall på De britiske øyer. De hadde temmet hesten, brukte vogner med hjul og smeltet og bearbeidet kobber. De begravde sine døde i enkeltmannsgraver. Det har blitt argumentert at Wessex-kulturen var et innvandret folk som erstattet eller mest sannsynligvis blandet seg med den tidligere Traktbegerkulturen og førte denne kulturen videre med nye impulser.
Den nye kulturen gjennomførte flere imponerende jordverk, blant annet et som kalles for Silbury Hill, den største menneskeskapte jordhaug i det forhistoriske Europa. Den er 39 meter høy og ble bygget ved en rekke av runde plattformer. I nærheten er også Avebury, den største «henge», som eksisterer. Det vil si sirkelformet megalittisk steinsetting. Avebury består av en enorm sirkelrund jordvoll og en ytre ring av rundt hundre stående bautasteiner, og to mindre indre steinringer. Utenfor megalittmonumentet er det en lang gate på et par km med ytterligere stående steiner.
Wessex-kulturen synes å ha hatt langtrekkende handelsforbindelser med resten av Europa, også nordlige Europa som Danmark, Sverige og i mindre grad også Norge. De importerte rav fra landene rundt Østersjøen, pyntegjenstander fra dagens Tyskland, gull fra Bretagne foruten sverd og pilespisser fra mykenske Hellas og den motsatte vegen. Rikdommen fra denne handelen gjorde det sannsynligvis mulig for Wessex-folket å bygge den andre og tredje (megalittiske) fasene av Stonehenge, som ligger i det samme området som Silbury og Avebury. Byggverkene peker på en kraftfull form for sosial organisasjon. Det er dessverre ikke avdekket noen bosetning etter Wessex-kulturen.
Wessex-kulturen snakket antagelig en form for indoeuropeisk språk som senere ble dominert av en jernalderkultur og som snakket det som vi i dag kaller for keltiske språk. Wessex-kulturen blir gjerne delt inn i to hovedepoker:
Programleder
Programleder er en fellesbetegnelse på personer som leder et program. I norsk dagligtale henviser «program» vanligvis til et tv-program eller radioprogram. Men «programleder» kan også vise til ledere av for eksempel politiske programmer, studieprogrammer og styreprogrammer. En slik type programleder har ansvar for den daglige ledelsen av det aktuelle programmet og rapporterer til programeier og programstyret.
Tv-programleder
En tv-programleder, også kalt tv-vert eller programvert, er en person som leder et tv-program. Eksempler på tv-programleder kan være underholdningsshow, tv-overførte prisutdelinger, debattprogrammer, aktualitetsprogrammer, realityprogrammer og konkurranseprogrammer. Også nyhetssendinger og nyhetsprogrammer har programledere, men disse kalles gjerne for nyhetsanker.
Radioprogramleder
En radioprogramleder, også kalt radiovert eller studiovert, leder et radioshow eller en radiosending.
Beryll
Beryll er et silikat-mineral med beryll og aluminium som kationer. Formelen er Be3Al2(Si6O18). Beryll finnes i mange ulike farger og er populær som smykkestein. Mineralet er heksagonal og danner krystaller med seks-kantet tverrsnitt. Den finnes flere plasser i Norge i gode krystaller.
Beskrivelse
Beryll er et aluminium-beryllium-silikatmineral, og danner som regel stavformede krystaller med 6-kantet omriss. Disse kan være betraktelig i størrelse. I Evje-Iveland område har det blitt funnet opptil 3 meter lange krystaller, og krystaller som veidde om lag 3 tonn.
Den største krystall noensinne funnet, er et beryllkrystall av 18 m lengde, 3,5 m i tverrsnitt og med en estimert vekt av ca. 380 tonn. Funnstaden var Malakialina på Madagscar.
Som regel opptrer beryll i krystaller av grumset gull-grønn-blå-aktig farge, selv om krystallene kan være perfekte. Helt gjennomsiktig, edel beryll, er adskillig mer sjeldent.
Beryll forekommer i pegmatitt, granitt, glimmerskifer og greisen sammen med topas. Den har en hardhetsgrad av 7,5–8.
Historie
Så tidlig som i antikke Egypt ble flotte fargede varianter av beryll verdsatt som smykkestein. I Kleopatras tid ble smaragd utvunnet i Nubiaørkenen. Den romerske skribenten Plinius den eldre (22/23 til 79 f.Kr.) nevner smaragd og beryll i en av sine bøker, og gjenkjente dem som ett og samme mineral. Han skriver også at det fant sted gruvedrift etter smaragd ved Rødehavet.
Spanske conquistadorer i det 16. århundre tok med smaragder fra Colombia.
Berylliummalm
I Evje og Iveland fant det sted omfattende gruvedrift etter feltspat, kvarts, glimmer og til dels sjeldne mineraler. Under gruvedriften ble det ofte funnet betraktelige mengder beryll, både som store krystaller, og som rike ansamlinger av mindre krystaller.
Før den første verdenskrig solgte feltspathandlere Olaus Thortveit fra Iveland beryll for 60 øre pr. kilo.
På 1950-tallet solgte beryll for 4,- pr. kilo. Den ble brukt til å lage ren beryllium for å fremstille kobberberyllium. Dette er en slitesterk legering som ikke danner gnister når den slås mot andre metallgjenstander. Redskap i denne legering blir brukt i bl.a. kullgruver og på oljeplattformer.
I dagens tid er det gruvedrift etter beryll i noen afrikanske land, Brasil, Mosambik og sannsynligvis Russland. I USA finnes svære forekomster av beryllium i Utah, og der produseres mer beryllium enn i alle andre land samlet. I Norge er det foreløpig ikke lønnsomt å ha gruvedrift etter beryllium.
På Høgtuvafjellet nordvest for Mo i Rana i Nordland finnes det en annen type berylliumforekomst, som sannsynlig er Europas største. Malmmineralet her kalles fenakitt.
Mineraler i beryllgruppen
I mineralogien finnes det en gruppe mineraler ved navnet «beryllgruppen». Ved siden av beryll inneholder gruppen fem andre medlemmer. Disse varierer fra å være forholdsvis sjeldne til å være svært sjeldne på verdensmålestokk. Alle disse danner heksagonale krystaller.
Beryllgruppen har formelen: (M3+,M2+)4[Be6Si12O36-z(OH)z]·(H2O)yAx
A = hovedsakelig Na og x = sannsynligvis ikke større enn 1.
Avdeevitt
Formel: (Na,Cs)(Be2Li)Al2(Si6O18).
Avdeevitt er et svært sjeldent medlem av beryllgruppen og blir kun funnet i én forekomst i Myanmar]. Den har rosa farge.
Bazzitt
Formel: Be3Sc2(Si6O18).
Emery kraftverk
Emery kraftverk er et varmekraftverk og et gasskraftverk i delstaten Iowa i det nordlig-sentrale USA. Det har en installert produksjonskapasitet på 565 MW, fordelt på 1 blokk / turbin. Dette er delstatens femte største termiske kraftverk målt etter installert produksjonseffekt.
Beryll
Bazzitt
I Norge finnes bazzitt som blå krystaller i pegmatitt i Tørdal, og den er observert i Høydalen gruve i Tørdal. Videre har den blitt funnet i Kragerø, Sunnfjord på Vestlandet og i Lunner i Viken.
Emery kraftverk
Anlegget ble påbegynt omkring 2000 og stod ferdig i 2004, inklusive utvidelser. Brenselkilden er råolje og naturgass.
Beryll
Johnkoivulaitt
Formel: Cs[Be2B]Mg2Si6O18.
Johnkoivulaitt er et sjelden medlem i beryllgruppen, og har kun blitt funnet i en gruve i Myanmar. Den har som kjennetegn at den viser pleokroisme, noe som betyr at den skifter farge når steinen dreies rundt. Den går fra lilla til nesten fargeløs.
Pezzottaitt
Formel: Cs(Be2Li)Al2(Si6O18).
Pezzottaitt er et relativ sjelden medlem av beryllgruppen. Mineralet ble oppdaget på Madagskar, men ble senere oppdaget i noen andre forekomster.
Fargen er bringebær-rød og pezzottait kan brukes som smykkestein.
Stoppaniitt
Formel: Be3Fe3+2(Si6O18)·H2O
Stoppanitt er en sjelden medlem av beryllgruppen og finnes kun på to plasser i Italia. De danner små, blå krystaller i hulrom i syenittiske  i pyroklastiske bresjer.
Varianter
I seg selv er beryllen fargeløs, men på grunn av et lite innhold av bestemte metaller, blir det dannet fargesentere i krystallgitteret.
Alkali-beryll
Beryll som inneholder inntil 2% Li2O, inntil 4% K2O, inntil 1,3% Rb2O og inntil 4,6% Cs2O. Den finnes ikke i Norge.
Cacequi
Cacequi er en kommune i delstaten Rio Grande do Sul i sørregionen av Brasil.
Beryll
Akvamarin
Akvamarin har gjennom tidene vært en ettertraktet smykkestein på grunn av sin vakre blå farge. Fargen skyldes små mengder Fe2+. Tilstedelsesværelse av Fe3+ skal gjøre blåfargen enda mer intens.
Akvamarin er den mest vanlige av alle edle beryller, og den finnes mange plasser i verden. Det er gode forekomster i Brazil, Madagaskar, Pakistan, Afghanistan, USA m.m.
Også i Norge har det blitt funnet akvamarin i smykkesteinskvalitet. Særlig Evje-Iveland område, ved Svelvik og på Hurumhalvøya har det blitt funnet akvamarin i bra kvalitet. Den finnes også andre steder i Norge, men det er sjeldent at den finnes i smykkesteinskvalitet.
Caesium Beryl
En caeasium-rik beryllvariant som er svært sjeldent, med kun fire kjente utenlandske forekomster.
Goshenitt
Goshenitt er en bortimot helt fargeløs, transparent beryll. Det er ikke registrert forekomster av denne typen i Norge. I land som Namibia, Brasil og Pakistan har det blitt funnet krystaller av denne varianten.
Heliodor
Heliodor er en gul til gul-oransje, farget beryll. For mer oransje-fargede eksemplarer bruker man av og til begrepet gullberyll.
I Evje-Iveland område har det blitt funnet gul til gull-oransje beryll i smykkesteinskvalitet i en gruve på Knipane, Iveland. Eksempler på både råmaterialet og fasettslipte smykkestein er utstilt i Evje og Hornnes geomuseum Fennefoss, og i Iveland kommunes mineralsamling i Åkle. Historisk sett er navnet gullberyll den foretrukne navn på dette materialet i Evje-Iveland område.
Videre har det blitt funnet heliodor i en forekomst i Glomfjord området i Nordland.
Fargen er forårsaket av små mengder Fe3+.
Morganitt
Oransje, rosa til lilla variant av beryll, som er kjent fra en forekomst i Nordland og i Høydalen gruve, Tørdal, Telemark.
Fargen skyldes små mengder av mangan.
Rød beryll (tidligere bixbitt)
På noen plasser i USA finnes det en svært vakker rød variant av beryll. Den kalles simpelthen «rød beryll». Tidligere ble den kalt bixbitt, men siden det skapte forvirring med mineralet bixbyitt, er navnet blitt vraket.
Fargen skyldes et bestemt innhold av mangan.
Rød beryll finnes kun i statene Utah og New Mexico på til sammen åtte plasser, men kun på én plass finnes den i smykkesteinskvalitet. Det er derfor en svært sjelden variant av beryll. Det blir sagt at for hver god krystall av rød beryll blir det funnet 150,000 diamanter i smykkesteinskvalitet.
Smaragd
Smaragd er en grønn variant av beryll, og fargen skyldes først og fremst små mengder krom. Men også vanadium, med eller uten krom, kan resultere i grønn smaragd. Smaragden som er funnet ved Mjøsa er fargen en kombinasjon av disse to metaller, men vanadium dominerer.
Gjennom tidene har smaragd i edel grønn farge vært blant de mest ettertraktete smykkesteiner. Den beste kvalitet finnes i Colombia.
I Norge finnes det smaragd i Byrud gruve, Minnesund ved Mjøsa. Her har det vært kommersiell gruvedrift etter smaragd av et engelsk selskap. Det går rykter at en av smaragdene i kronen til den engelske dronning skal være herfra. I dagens tid er gruva en turistattraksjon, hvor man kan lete etter smaragd mot betaling av en liten avgift.
Smaragd er ellers funnet i Kragerøområdet og nær Bodø. Ingen av disse forekomster ser ut å ha vært i drift.
Ukurante varianter og navnevarianter
Øvrige variantnavn som har meget begrenset bruk er:
Funn i Norge
I Norge er beryll funnet på en rekke steder:
Omtale i Bibelen
Beryll er nevnt i Bibelen, i skildringen av det himmelske Jerusalem i Johannes' åpenbaring 21,19-20:
Joar Vaadal
Joar Vaadal (født 2. august 1960 i Steinkjer) er en norsk fotballspiller fra Steinkjer. Han spilte på Steinkjer FK til 1983, og deretter fra 1984 – 1987 på Lillestrøm Sportsklubb, hvor han spilte 77 seriekamper og scoret 25 mål. Joar Vaadal ble cupmester med LSK i 1985 og seriemester i 1986. Han ble kåret til «Årets spiss» på VG-børsen i 1984.
Han blir regnet som en av LSKs beste spisser gjennom tidene, og var en farlig hodespiller. Han dannet som regel spisspar sammen med André Krogsæter, blant annet i cupfinalen i 1985, da Lillestrøm vant 4-1 over Vålerenga og Krogsæter scoret alle målene.
Joar Vaadal har ti A-landskamper for, og debuterte borte mot 20. juni 1984. Han scoret to landslagsmål, begge under OL-kampen mellom Norge og i OL-kampen 2. august 1984 (Vaadals fødselsdag). Kampen ble spilt på Harvard Stadium i Boston og Norge vant 2-0.
Grunnkretser i Hammerfest kommune
Grunnkretser i Hammerfest kommune er delområder og grunnkretser som seksjonerer Hammerfest kommune, Finnmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Tekniker
Som sådan, er teknikere generelt bedre kjent med teknikk i forhold til gjennomsnittlig legfolk og selv generelle fagfolk i det feltet av teknologi.
For eksempel, selv om lyd-teknikere er ikke så lært i akustikk som akustiske ingeniører, så er de dyktigere i drift lydutstyr, og de vil trolig vite mer om akustikk enn andre ansatte i studioet.
Teknikere kan klassifiseres som enten høyt kvalifiserte arbeidstakere eller til tider semi-faglærte arbeidere, og kan være en del av en større (produksjon) prosess.
De kan bli funnet jobbe i en rekke felt, og de har som regel en jobb tittel med betegnelsen "tekniker" etter den aktuelle arbeidskategori.
Dermed en "scene tekniker" er en arbeidstaker som gir teknisk støtte ved et oppsett av et stykke, mens en "medisinsk tekniker' er en ansatt som gir teknisk støtte i den medisinske industrien eller til den medisinske profesjon.
Trafikklys-koalisjon
Trafikklys-koalisjon (tysk: Ampelkoalition) er et begrep som ble tatt i bruk i tysk politisk debatt for å betegne en koalisjon mellom SPD, FDP og De grønne. Disse partienes farger er rød, gul og grønn, som er fargene i trafikklys (tysk: Ampel).
Den første trafikklys-koalisjonen var fra 1990 til 1994 på delstatsnivå i Brandenburg. På delstats- og kommunalt nivå fantes det etter dette flere slike koalisjoner. Også etter forbundsdagsvalget i 2005 ble en trafikklys-koalisjon debattert, men denne løsningen ble avvist av FDP.
Rolvsøy
Rolvsøy er et sted i Fredrikstad kommune i Viken fylke. Tidligere var Rolvsøy egen kommune, med Rekustad som administrasjonssentrum.
Trafikklys-koalisjon
I norsk sammenheng har begrepet blitt brukt om et eventuelt regjeringssamarbeid mellom Arbeiderpartiet, Senterpartiet og Kristelig Folkeparti.
Rolvsøy
Rolvsøy var fra 1837 del av Tune formannskapsdistrikt, men ble skilt ut som egen kommune 1. januar 1911. Rolvsøy hadde 2 381 innbyggere ved kommuneetableringen.
Trafikklys-koalisjon
Betegnelsen brukes også i østerriksk og britisk politikk.
Rolvsøy
Fra 1. januar 1994 ble Rolvsøy kommune slått sammen med Borge, Fredrikstad, Kråkerøy og Onsøy til den nye Fredrikstad kommune. Innbyggertallet i Rolvsøy var 5 947 og arealet var 31 km2 da den ble del av Fredrikstad.
Tre vikingskip er funnet på Rolvsøy: Valleskipet, Rostadskipet og Tuneskipet.
Tuneskipet er et vikingskip fra ca. år 900, ble gjenfunnet i 1867 på gården Haugen i Rolvsøy, som på den tiden tilhørte Tune. Skipet finner man i dag på Vikingskipshuset på Bygdøy i Oslo. Allerede i 1751 ble Rostadskipet gjenfunnet på øya. Også Valleskipet ble funnet der.
Langs Glommas bredd støter man stadig på Fredrikstads historie gjennom teglverk og sagbruk, som vanligvis lå side om side. Et eksempel er Valle Bruk på Rolvsøy.
Nylende ligger i kommunedel Rolvsøy. Navnet Nylende kommer fra norrøne nýlenda som betyr «nytt land», i betydningen nydyrket mark eller nytt bosted.
Fra Hauge på Rolvsøy kommer Hans Nielsen Hauge, som er mest kjent for å grunnlegge den kristne bevegelsen Haugianerne.
Men Olsenbanden var ikke død
… men Olsenbanden var ikke død! er en norsk kriminalkomedie fra 1984 regissert av Knut Bohwim. Manuset ble skrevet av Knut Bohwim og Gustav Arne Kramer. Dette er den 13. og nest siste filmen om Olsenbanden. Hovedrollene spilles atter en gang av Arve Opsahl, Carsten Byhring og Sverre Holm. Planen til Olsenbanden denne gangen er å forfalske verdifulle malerier på Munchmuseet. De får god hjelp av Valborg som har begynt som hobby-maler.
Rolvsøy
På Rolvsøy finner man i dag Østfoldhallen, der en rekke idrettsaktiviteter bedrives. I den senere tid er den blitt døpt om til Østfoldhallene, ettersom flere butikker er blitt etablert i samme område. Dette var tidligere et stort åpent landskap, men har i ettertid blitt et stort handelsområde.
Men Olsenbanden var ikke død
Handling
Da Egon (Arve Opsahl) slapp ut av «Botsen» hadde han ingen plan. Han hadde sittet inne med en kunsthandler (Johan Fillinger). Han fortalte Egon at franskmennene hatet Edvard Munch, siden han var mer kjent enn Picasso. Så nå skulle franskmennene rane Munchmuseet i Oslo og brenne alle maleriene til Munch. Valborg (Aud Schønemann) hadde tatt seg jobb som vaskehjelp på museet. Hun hadde begynt å male etter Munchs malerier og de var prikk like. Olsenbanden skulle bytte ut ett og ett bilde etter hvert som Valborg malte nye bilder. Da de hadde tømt hele museet var det kun bilder som Valborg hadde malt.
Rolvsøy
Steinerskolen i Fredrikstad er lokalisert på Rolvsøy. Det samme er Rekustad barneskole, Nylende barneskole, Hauge Barneskole og Haugeåsen ungdomsskole. Rolvsøy har også en folkehøyskole ved navn Haugetun Folkehøyskole. Glommastien går gjennom Rolvsøy.
Multiconsult
Multiconsult ASA er et tverrfaglig rådgivende ingeniørselskap med hovedkontor på Skøyen i Oslo. Foruten generell rådgivning utfører selskapet prosjektering og oppfølging av byggearbeider.
Firmaets norske virksomhet er kalt Multiconsult Norge AS, mens datterselskapet LINK arkitektur tilbyr arkitekttjenester i alle de skandinaviske landene. Multiconsult har drøyt 3000 ansatte fordelt på over 40 kontorer i Norge, andre steder i Europa og verden forøvrig. Selskapet er notert på Oslo Børs.
Historie
Dagens selskap har sitt opphav i Norsk Vandbygningskontor (NVK), som ble etablert i 1908. NVK fusjonerte med Multiconsult i 2003. Multiconsult-navnet stammer fra 1974 da Sivilingeniørene Apeland & Mjøset AS ble omorganisert og fikk Stiftelsen Multiconsult som dominerende eier.
Multiconsult bisto som teknisk rådgiver i prosjektet med ivaretakelse og rehabilitering av Prinsens gt. 26 ved undergraving og bygging av kjeller, og etablering av kulvert fra Stortingsbygningen til Kontraskjæret, et prosjekt omtalt som "stortingsgarasjen" i tabloidene. Stortinget omtalte Multiconsults innsats og kompetanse ved; «omfattende feil og mangler i entreprisegrunnlaget og manglende kvalitet og leveranseevne gjennom prosjektet». Multiconsult betalte 55 millioner i erstatning til Stortinget. I dette prosjektet, hvor Stortingets presidentskap (istedenfor Statsbygg) som en nyvinning hadde påtatt seg alle byggherre-funksjoner, og Veidekke var entreprenør, var det en rekke kostnadsoverskridelser som endte med stortingspresidentens avgang og forlik mellom partene.
Forretningsområder
Selskapet har følgende forretningsområder:
Kontorsteder
Multiconsult har kontorer i 28 norske byer, samt i Longyearbyen på Svalbard. Multiconsult utfører oppdrag over hele Norge og i Afrika, Asia, Sør-Amerika, Canada og ulike steder i Europa. I 2012 etablerte selskapet seg i England gjennom datterselskapet Norplan Hydropower Ltd. og i 2013 i Singapore gjennom datterselskapet Multiconsult Asia. I 2014 etablerte selskapet seg I Polen gjennom Multiconsult Polska. I 2017 kjøpte selskapet Iterio AB i Sverige.
Datterselskaper
Multiconsult er et konsern med flere datterselskaper. Her følger en ufullstendig liste:
Jodhpur
Jodhpur er en by i den indiske delstaten Rajasthan. Byen ligger i den østlige delen av delstaten i ørkenen Thar. Byen har 846 408 (2001) innbyggere, og ble grunnlagt i 1459.
Byen var tidligere hovedstad i en fyrstestat med samme navn. Fra den tiden stammer mange palasser, fort og templer som sammen med ørkenlandskapet idag trekker mange turister til byen og distriktet.
Roland SC-55
Roland SC-55 (Sound Canvas) er en MIDI-kompatibel lydmodul utgitt i 1991 av Roland Corporation.
SC-55 var den første lydmodulen som støttet den nye General MIDI-standarden (GM). Roland hadde også utvidet instrumentregisteret til å støtte sin nye Roland GS-standard. Dette inkluderte flere trommesett og kontrollere. Synthen bruker både pulskodemodulering (PCM) og en forenklet versjon av LA-syntesen. Den har også instrumentregisteret fra Roland MT-32, men det kunne ikke programmeres slik som på en MT-32. På grunn av dette er ikke denne modulen 100% kompatibel med MT-32.
SC-55 var beregnet for PC-musikkentusiaster. Den har 317 instrumenter og 9 trommesett. Den kan spille av 16 spor med 24-stemmers polyfoni, og støtter også romklang og kor-effekt.
Roland ga også ut SB-55 (Sound Brush), en rimeligere MIDI-sekvenser som er like stor som SC-55. Begge to kan derfor monteres sammen i et rack.
Roland ga også ut SC-55 på:
Andre modeller med like tonegeneratorer er:
Brunlanes (kommune)
Brunlanes kommune er en tidligere kommune i Vestfold. Fra 1988 er Brunlanes en del av den nye storkommunen Larvik. Brunlanes kommune hadde et folketall på rundt 7 900 innbyggere og et areal på 188 km² før sammenslåingen.
Kommuneadministrasjonen hadde sete på Tanum. Nærings- og handelssentrum i kommunen var Helgeroa/Nevlunghavn. Brunlanes herredshus på Tanum ble innviet i 1926, og etter kommunesammenslutningen i 1988 ble huset overtatt av Brunlanes historielag. Bjørg Holmsen (Høyre) var Brunlanes' siste ordfører.
Steder i Brunlanes
Helgeroa og Nevlunghavn er de mest kjente stedene i Brunlanes, og er således svært populære feriemål om sommeren. Hallevannet er den gamle kommunens største innsjø, med en dybde på 49 meter. Den store morenen Raet går ut i havet ved Mølen lengst sørvest i Brunlanes. Ellers finnes det mange fornminner, blant annet gravrøyser fra både jernalder og bronsealder.
Bygden Kjose, som ligger nord for E18 og dermed adskilt fra resten av Brunlanes, var også en del av tidligere Brunlanes kommune. Dog, etter sammenslåingen i 1988 så har ikke befolkningen i Kjose forbundet seg med identiteten eller folket i resten av Brunlanes som ligger sør for E18, men heller skapt en egen lokalidentiet innenfor den nye storkommunen. I dag er Brunlanes og Kjose betraktet som hver sine steder, med hver sine identiteter.
Brunlanes er også kjent for sine populære campingplasser og strender, og har blant Norges største tetthet av disse. Brunlanes er et populært feriemål på sommeren, og turismen sørger for en nær fordobling av folketallet i Brunlanes.
Næring i Brunlanes
I Tvedalen, nord for Helgeroa, finner man én av to bergindustrier for larvikitt (lys larvikitt i Tvedalen, mørk larvikitt ved grensa til Sandefjord i Tjølling), som er Norges nasjonalbergart. Bergverket i Tvedalen er også Norges største.
Det er store og gode jordbruksarealer i Brunlanes, og Brunlanes er blant annet kjent for jordbærdyrking. Det er også store næringsveier innen skogbruk og treforedlingsindustri, som i all hovedsak forvaltes av familien Treschow. Tidligere var også fiskeindustrien i Helgeroa og Nevlunghavn en svært viktig inntektskilde, men denne industrien har synket betraktelig.
Helgeroa er også kjent for matprodusentene Bjerke Spekemat & Delikatesse AS og Norrek Dypfrys AS, som begge leverer kjente varer til hele Norge.
Alex Čejka
Alexander Čejka (født 2. desember 1970) er en tysk golfspiller. Han forlot Tsjekkia som flyktning da han var ni år gammel, og slo seg etter hvert ned i München. Da golfkarrieren skjøt fart flyttet han til Arizona i USA, men har et sekundært hus i Praha.
Čejka ble profesjonell golfspiller i 1989 og spilte på Europatouren fra 1992 til 2002. Hans største seier i Europa var Volvo Masters på Valderrama i 1995. Det året endte han som nummer 6 på Europatourens Order of Merit. Siden 2003 har Čejka hovedsakelig spilt på den amerikanske PGA-touren, men er fortsatt medlem av den europeiske touren. Han har vært blant de 50 beste på verdensrankingen i golf.
Borgen Liechtenstein
Borgen Liechtenstein er et slott, ved Mödling, sør for Wien. Borgen ble bygd i det 12. århundre, men ble ødelagt av osmanene i 1529 og 1683, og lå i ruiner, frem til 1884, da det ble gjenoppbygd.
Idag er slottet mest kjent for å huse Nestroy teaterfestivalen hver sommer.
Greater Des Moines gasskraftverk
Greater Des Moines kraftverk er et gasskraftverk ved Des Moines i delstaten Iowa i det nordlig-sentrale USA. Det har en installert produksjonskapasitet på 540 MW, fordelt på 1 blokk / turbin. Dette er delstatens sjuende største termiske kraftverk målt etter installert produksjonseffekt.
Anlegget ble påbegynt omkring 2002 og stod ferdig i 2004, inklusive utvidelser. Brenselkilden er naturgass.
Justus Wilhelm Eduard von Schaper
Justus Wilhelm Eduard von Schaper (født 30. oktober 1792 i Braunschweig, død 23. februar 1868 i Potsdam) var en prøyssisk embedsmann av høy rang. Von Schaper var oerpresident i Rhinprovinsen (1842–1845) og provinsen Westfalen (1845–1846), såvel som Generalpostmeister i Preussen.
Longshankulturen
Longshankulturen (kinesisk: 龍山文化, pinyin: Lóngshān wénhuà, 3000 f.Kr. til 2000 f.Kr.) var en kinesisk sivilisasjon i den yngre steinalder. Den hadde sitt kjerneområde rundt Den gule flods sentrale og nedre elveløp. Kulturen har sitt navn fra Longshan, et sted i Shandong-provinsen der de første utgravninger som ble knyttet til denne kulturen ble foretatt.
Kjennetegn og levninger
Særtrekk ved denne sivilisasjonen er den fremragende pottemakerkunsten, med bruk av dreieskiver og med sluttprodukter med tynt polert svart steintøy.
Eduard Heinrich Flottwell
Heinrich Eduard Flottwell (født 23. juli 1786 i Insterburg i provinsen Østpreussen i kongeriket Preussen, død 28. mai 1865 i Berlin) var en prøyssisk statsminister. Flottwell var overpresident i provinsen Westfalen og Storhertugdømmet Posen. Flottwell ble adlet i 1861, og kunne dermed kalle seg von Flottwell.
Marmorert øksefisk
Marmorert øksefisk er en art i gruppen karpelaksfisker. Det er en ferskvannsfisk som lever i Sør-Amerika. Den blir vanligvis rundt 35 mm lang, med en usedvanlig kroppsform. Kroppen er flattrykt fra sidene og brystet sterkt forstørret.
Marmorert øksefisk har en gyllen linje som strekker seg fra øyet til halefinnen, og området under denne har et brun- og kremfarget marmoraktig mønster (derav navnet). Den kan «fly» over vannflaten ved å flakse med brystfinnene.
Som de fleste karpelaksfisker er marmorert øksefisk altetende og foretrekker en variert diett. Den tar imidlertid kun fôr fra overflaten, og vil ikke bevege seg nedover i vannet for å ta synkende fôr. Marmorert øksefisk kan være sky, og blir lett skremt av større eller hurtigsvømmende fisk, så den passer bare for veldig fredelige selskapsakvarier eller artskar. Den trives også bedre hvis den slipper å dele toppsjiktet med andre arter og hvis den holdes i stim.
Den liker å ha planter med lange blader å gjemme seg under. Det er absolutt nødvendig å ha et tett lokk på akvarier som inneholder denne fisken, ettersom den kan og vil hoppe når den blir skremt. Marmorert øksefisk er en eggspreder og noe vanskelig å avle på.
Trøst (album)
Trøst er det andre albumet til den norske rockegruppen Cirkus Modern. Det ble utgitt i 1985 på Sonet Records.
Cachoeirinha (Rio Grande do Sul)
Cachoeirinha er en kommune i delstaten Rio Grande do Sul i sørregionen av Brasil.
Legasjon
Legasjon er betegnelse på en type offisielle representasjon fra et land i en fremmed stat. En utenriksstasjon med betegnelsen legasjon har lavere rang enn en ambassade. Legasjoner ledes av en minister, en sendemann med lavere rang enn ambassadør. Betegnelsen legasjon tilsvarer gesandtskap.
Stormaktene etablerte ambassader hos hverandre, men sendte legasjoner til mindre land. Mindre land etablerte også legasjoner utenlands. Da man etter andre verdenskrig vektla suverene staters likeverd, falt statusskillet mellom utenriksstasjonene bort og legasjonene ble i etterkrigstiden omgjort til fullverdige ambassader.
Norge
Norge hadde, som et lite land, etter 1905 utenriksstasjoner i form av legasjoner. Gradvis ble disse oppgradert til ambassader. I 1947 hadde Norge 23 legasjoner og fire ambassader i utlandet. I 1958 var det ni legasjoner og 23 ambassader. I 1967 gikk betegnelsen legasjon helt ut av bruk i norsk utenrikstjeneste.
Idrettsplassen
Idrettsplassen er et fotballstadion på Kirkelandet i Kristiansund. Stadionet er hjemmebane til Clausenengen Fotballklubb.
The Best, The Rest, The Rare
The Best, The Rest, The Rare er et samlealbum fra det tyske speed metal/power metal bandet Helloween.
Albumet ble utgitt i 1991 på Noise Records
Band-in-a-Box
Band-in-a-Box er et program som brukes for å dynamisk lage solostykker og musikk for band i forskjellige stiler og med forskjellige akkordprogresjoner. Programmet er laget av PG Music Inc.
Sommerblomst
Sommerblomst er betegnelsen på planter som plantes ut i hager eller grøntanlegg om våren, og som normalt ikke overlever vinteren, i motsetning til stauder, som normalt er flerårige. At slike planter dermed kun lever en sesong, betyr ikke at de nødvendigvis er ettårige, men at de ikke er tilpasset vinterforholdene der de plantes ut.
Eläkeläiset
Eläkeläiset (finsk for «pensjonister») er et finsk humppa-band opprettet i 1993. Det spesialiserer seg i humppa- og jenkka-musikk og har blitt populært i Finland, Tyskland og andre steder.
Sommerblomst
Litteratur
Summer annual
Eläkeläiset
Bandet spiller hovedsakelig coverlåter av kjente pop- og rock-hiter i rask humppa eller sakte jenkka stil (begge lyder lignende som «Weird Al» Yankovics polkamusikk) med finske tekster. De publiserer også bootleg-innspillinger av egne konserter. Nesten alle sangtitlene inneholder ordet «humppa», «jenkka» eller «polkka», det er bare noen få unntak.
Eläkeläiset spiller ofte konserter i alkoholrus, slik spiller de også inn sine plater (med unntak av en plate, som er vurdert av fansen som den verste).
Nåværende bandmedlemmer er Onni Waris (keyboard, vokal), Petteri Halonen (keyboard, gitar, vokal), Lassi Kinnunen (trekkspill, vokal), Martti Waris (bass, vokal) og Kristian Voutilainen (trommer, vokal). Ilmari Koivuluhta (lydteknikk, logistikk) og Pekka Jokinen (grafikk, merchandising) er også med i humppa-familien. Det er ikke de ekte navnene deres, de bruker sine andre fornavn som falske fornavn, og pikenavnene til mødrene sine som falske etternavn. Onni og Martti Waris er ikke slektninger, det er et sammentreff at de har samme etternavn.
Bandet var en av de nominerte til å representere Finland i Eurovision Song Contest 2010. Sangen deres var «Hulluna humpasta» (Gal for humppa).
Li Guixian
Li Guixian (kinesisk: 李贵鲜; født i august 1937 i Gaizhou i provinsen Liaoning i Manchukuo – nå Folkerepublikken Kina) er en politiker i Folkerepublikken Kina, og tidligere guvernør for Kinas folkebank, den kinesiske nasjonalbank.
Christiania Seildugsfabrik
Christiania Seildugsfabrik (etablert 1856, nedlagt 1960) var en av sin tids store fabrikker i Kristiania, og i dag et av de best bevarte industrianlegg langs Akerselva.
Gibson kraftverk
Gibson kraftverk er et kullkraftverk i Gibson County, delstaten Indiana i det nordlig-sentrale USA. Det har en installert produksjonskapasitet på 3 750 MW. Dette er delstatens største termiske kraftverk målt etter installert produksjonseffekt. Brenselkilden for anlegget er kull. Anlegget stod ferdig i 1976.
Christiania Seildugsfabrik
Fabrikken lagde seil til seilskuter, men utvidet etter hvert til fiskeutstyr, garn, tau og sekker. Den ble etablert av grosserer Ole Mathæus Hauge (1806–1868) som satt som direktør fra starten til sin død i 1868. Med på etableringen var også rittmester Thorvald Meyer (1818–1909), verftseier Martinius Christian Brinch (1832–1898) og kaptein Henry Heyerdahl (1825–1903). Bygningen ble tegnet av arkitekt P.H. Holtermann og var byens nest største etter Det kongelige slott. De fleste ansatte var kvinner, og arbeidsforholdene var blant de verste i hele byen. I 1908 var her over ni hundre ansatte. Produksjonen ble nedlagt i 1960 da det var overproduksjon av tekstil i verden.
I 1999 ble bygningene utpekt til å huse den planlagte Kunsthøgskolen i Oslo som var en sammenslåing av flere kunstskoler. De flyttet inn i 2010. Den har i dag adresse Fossveien 24, Oslo. Lokalene brukes også av Galleri Seilduken, som drives av Kunsthøgskolen i Oslo.
Bolton Wanderers FC
Bolton Wanderers Football Club er en engelsk fotballklubb. Klubben ble stiftet i 1874, og var en av tolv klubber som startet The Football League i 1888. Bolton har vunnet FA-cupen fire ganger, den fjerde gangen etter to mål av Bolton-legenden Nat Lofthouse. «The Trotters», som er kallenavnet til Bolton Wanderers, spiller hjemmekampene sine på Reebok Stadium i Bolton. Byen Bolton ligger i den engelske regionen Nordvest-England, drøye to mil nordvest for Manchester.
En norsk spiller har spilt for Bolton, det var Daniel Braaten som spilte uten stor suksess mellom juli 2007 og juni 2008.
Spillerstall
Oppdatert 5. mars 2023.
Ratnasiri Wickremanayake
Ratnasiri Wickremanayake (singalesisk: රත්නසිරි වික්‍රමනායක, tamil: ரத்னசிறி விக்கிரமநாயக்க; født 5. mai 1933 på Sri Lanka, død 27. desember 2016 i Colombo) var statsminister på Sri Lanka fra 2000 til 2001 og fra 2005 til 2010.
Biografi
Wickremanayake studerte jus i London, men tok ikke eksamen. I stedet ble han involvert i studentpolitikk, og ble leder i Ceylon Students' Association i Storbritannia i 1955. I 1960 ble han medlem i Sri Lankas parlament for Sri Lanka Freedom Party (SLFP). Han ble assistentminister i justisdepartementet i 1970, og generalsekretær for SLFP i 1977.
I 1994 ble Wickremanayake minister for innenriksdepartementet og plantasjesektoren i Chandrika Kumaratungas første regjering. Han ble statsminister i 2000 etter at Sirimavo Bandaranaike gikk av, og ledet en mindretallsregjering i et år med støtte fra det kommunistiske Janatha Vimukti Peramuna (JVP).
Som statsminister tok Wickremanayake ei hard linje mot de tamilske tigre som kjempet for en selvstendig stat i det nordøstlige Sri Lanka. Han nektet å holde fredsforhandlinger med dem før de gav opp terrorisme. Han oppfordret singalesere til å ha flere barn slik at hæren kunne få flere soldater, og foreslo forandringer i lovverket for familieplanlegging for å oppnå det.
Parlamentet ble oppløst i 2001 fordi presidenten venta at SLFP ville tape et mistillitsforslag. SLFP mistet det neste valget, men fikk makt igjen i 2004. Wickremanayake ble minister i regjeringa, og statsminister den 21. november 2005 etter at den tidligere statsministeren, Mahinda Rajapakse, ble president.
Cacique Doble
Cacique Doble er en kommune i delstaten Rio Grande do Sul i sørregionen av Brasil.
Barney Ewell
Harold Norwood «Barney» Ewell (født 25. februar 1918 i Harrisburg i Pennsylvania, død 4. april 1996 i Lancaster i Pennsylvania) var en amerikansk friidrettsutøver som deltok i de olympiske leker 1948 i London.
Ewell ble olympisk mester i friidrett under OL 1948 i London. Han var med på det amerikanske stafettlaget som vant 4 x 100 meter foran Storbritannia. De andre på laget var Lorenzo Wright, Harrison Dillard og Mel Patton. Ewell kom på andreplass på både 100- og 200 meter bak sine landsmenn Harrison Dillard på 100 og Mel Patton på 200 meter.
Pans Pauker (album)
Pans Pauker er det tredje og siste albumet til den norske rockegruppen Cirkus Modern. Det ble utgitt i 1986 på Famous Records.
Smith Wigglesworth
Smith Wigglesworth (født 8. juni 1859 i Menston, Yorkshire, England, død 12. mars 1947) var en britisk evangelist.
Som barn arbeidet han med å plukke neper sammen med sin mor, og han arbeidet dessuten i forskjellige fabrikker. I hans barndom var han analfabet. Opprinnelig var han metodist før han ble gjenfødt som kristen i en alder av åtte år. Hans bestemor var en from metodist, hans foreldre, John og Martha, var ikke praktiserende kristne selv om de tok unge Smith med til den lokale metodistkirken og andre anglikanske kirker ved flere anledninger. Wigglesworth ble konfirmert av en biskop i den anglikanske kirken. Han ble døpt ved nedsenkning i en baptistisk kirke som hadde forankring i bibelsk undervisning i Plymouth. Wigglesworth giftet seg med Polly Featherstone den 2. mai 1882. Hans kone var predikant hos Frelsesarmeen. Ekteparet hadde en datter, Alice, og fire sønner, Seth, Harold, Ernest og George. Polly døde i 1913.